Laycon

Olamilekan Massoud Al-Khalifah Agbeleshebioba (anajulikana pia kama Laycon, amezaliwa 8 Novemba 1993) ni rapper , mwimbaji, mtunzi wa nyimbo wa Nigeria. Alikuwa mshindi wa Big Brother Naija msimu wa 5 na ni balozi wa vijana wa Jimbo la Ogun, tangu tarehe 6 Oktoba 2020. Mnamo Oktoba 2022, alijiunga kuwa mwanachama wa kamati ya wapiga kura ya Grammys Recording Academy.

 Maisha ya awali na Elimu 
Olamilekan Massoud Al-Khalifah Agbeleshebioba alizaliwa na kukulia Lagos, Nigeria na ni mzawa wa Odeda, Jimbo la Ogun.

Alisoma katika Lagos State Model College Merian, Nigeria. Mnamo mwaka 2012, alijiunga kusomea falsafa katika Chuo Kikuu cha Lagos na kuhitimu mnamo  mwaka 2016 akiwa na Shahada ya Kwanza ya Heshima ya Daraja la Pili (Upper Division).

Mnamo Aprili 2023, alihitimu kwa Shahada ya Uzamili ya Sanaa (MA) katika Mahusiano ya Kimataifa kutoka Chuo Kikuu cha Portsmouth, Uingereza.

Marejeo

Jamii:Wanamuziki wa Nigeria
jamii:waliozaliwa 1993
jamii:watu walio hai
jamii:WikiMonthly Edit-a-thon Kilimanjaro